Diari Oficial de la Generalitat Valenciana


Sumari del DOGV 6768, del 07-05-2012 (2012/4287)

RESOLUCIÓ de 27 d'abril de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la pròrroga del conveni marc de col·laboració entre la Generalitat, les diputacions provincials i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4287


Data del document
:   27-04-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 d'abril de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la pròrroga del conveni marc de col·laboració entre la Generalitat, les diputacions provincials i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana. [2012/4287]  
La Generalitat, les diputacions provincials d'Alacant, Castelló i València i la Federació Valenciana de Municipis i Províncies han subscrit, després de la tramitació prèvia reglamentària, el 23 de desembre de 2011, la pròrroga del conveni marc de col·laboració, subscrit el 3 de juliol de 2008, en matèria d'administració electrònica en l'àmbit de la Comunitat Valenciana.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada pròrroga, que ha quedat inscrita en el Registre de Convenis de la Generalitat amb el número 281/2012, i que figura com a annex d'esta resolució.  
  
València, 27 d'abril de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Pròrroga del conveni marc de col·laboració entre la Generalitat, les diputacions provincials i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana  
  
València, 23 de desembre de 2011  
  
Reunits  
D'una part, José Manuel Vela Bargues, conseller d'Hisenda i Administració Pública, en virtut de les atribucions conferides en el Decret 119/2011, de 9 de setembre, del Consell, en matèria de modernització i administració electrònica, actuant en nom i representació de la Generalitat, de conformitat amb l'article 28, lletres c, g i ll de la Llei 5/1983, de 30 de desembre, del Consell, i de conformitat amb el que disposa el Decret 20/1993, de 8 de febrer, del Govern Valencià, pel qual es regula el registre de convenis i s'establix el règim jurídic i pressupostari dels convenis que subscriga la Generalitat Valenciana.  
  
D'una altra part, Alfonso Rus Terol, en qualitat de president de la Diputació de València, de conformitat amb el que preveu l'article 34 de la Llei 7/1985, de 2 d'abril, reguladora de les Bases de Règim Local, actuant en nom i representació de esta Diputació, i assistit pel secretari general d'esta corporació, Vicente Rafael Boquera Matarredona, en exercici de les funcions de fe pública que li atribuïx la disposició addicional segona, 1, de la Llei 7/2007, de 12 d'abril, de l'Estatut Bàsic de l'Empleat Públic.  
D'una altra part, Luisa Pastor Lillo, presidenta de la Diputació d'Alacant, en representació d'esta administració local, i assistida per la secretària general de la Diputació, Amparo Koninckx Frasquet.  
D'una altra part, Javier Moliner Gargallo, president de la Diputació de Castelló, en representació d'esta administració local, i assistit pel secretari general de la Diputació, Manuel Pesudo Esteve.  
I d'una altra part, Elena Bastidas Bono, com a representant legal de la Federació Valenciana de Municipis i Províncies en la seua qualitat de presidenta de l'esmentada entitat, d'acord amb les facultats que té atribuïdes per l'article 35 dels Estatuts de la Federació.  
  
Exposen  
Que el desenrotllament de l'administració electrònica és una estratègia prioritària en l'actual moment social i econòmic de la nostra Comunitat, i el seu impuls és objectiu compartit per totes les administracions públiques.  
Que amb data 3 de juliol de 2008 es va subscriure un conveni marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'administració electrònica en l'àmbit de la Comunitat Valenciana, la vigència de la qual s'estén fins al 31 de desembre de 2011.  
Que en la clàusula octava del mencionat conveni s'establix la possibilitat que les parts acorden expressament la seua pròrroga per períodes anuals amb una antelació mínima d'un mes a la data del seu venciment.  
Que les parts subscriptores han posat de manifest la necessitat de prorrogar les actuacions corresponents al conveni firmat en 2008 adoptant en termini els corresponents acords. Esta pròrroga, que haurà de ser ratificada pel Consell, està motivada per l'interés de totes les parts a continuar col·laborant en el desenrotllament de l'administració electrònica a fi de garantir la implementació de les disposicions de Llei 3/2010, de 5 de maig, d'Administració Electrònica de la Comunitat Valenciana, així com la consecució pràctica dels objectius continguts en les clàusules primera i segona del conveni firmat, buscant l'èxit d'estes entre els beneficiaris finals del conveni marc, entitats locals i la ciutadania en general.  
En conseqüència, es formalitza la present pròrroga, que no implica obligacions econòmiques per a la Generalitat, i que es regirà per les següents  
  
Clàusules  
  
Primera  
Prorrogar un any, des de l'1 de gener fins al 31 de desembre de 2012, el conveni marc de col·laboració entre la Generalitat, les diputacions provincials i la Federació Valenciana de Municipis i Províncies, subscrit el 3 de juliol de 2008, en matèria d'administració electrònica en l'àmbit de la Comunitat Valenciana, a fi de continuar amb la seua implantació i compliment.  
  
Segona  
La present pròrroga no comporta obligacions econòmiques per a la Generalitat derivades de l'execució del seu pressupost anual.  
  
I en prova de conformitat, es firma la present pròrroga en sis exemplars, i a un sol efecte, al lloc i en la data assenyalats en l'encapçalament.  
  
El conseller d'Hisenda i Administració Pública: José Manuel Vela Bargues.  
El president de la Diputació de València: Alfonso Rus Terol.  
La presidenta de la Diputació d'Alacant: Luisa Pastor Lillo.  
El president de la Diputació de Castelló: Javier Moliner Gargallo.  
  
La presidenta de la Federació Valenciana de Municipis i Províncies: Elena Bastidas Bono.  
El secretari general de la Diputació Provincial de València: Vicente Rafael Boquera Matarredona.  
La secretària general de la Diputació Provincial d'Alacant: Amparo Koninckx Frasquet.  
El secretari general de la Diputació Provincial de Castelló: Manuel Pesudo Esteve.